ΓΡΑΠΤΗ ΕΡΩΤΗΣΗ E-0030/03

υποβολή: Konstantinos Hatzidakis (PPE-DE) προς την Επιτροπή

(21 Ιανουαρίου 2003)

Θέμα: ΔΕΗ και κατασκευή νέων μονάδων παραγωγής ηλεκτρικής ενέργειας

Σε απάντηση στη γραπτή ερώτησή μου P-1459/02(1), η Επιτροπή επισήμανε την απαίτηση που προβάλλει προς όλες τις ολοκληρωμένες επιχειρήσεις ηλεκτρικής ενέργειας στην ΕΕ να εφαρμόζουν πλήρη λογιστικό διαχωρισμό για τις δραστηριότητες παραγωγής, μεταφοράς και διανομής. Απαντώντας σε μεταγενέστερη προφορική ερώτησή μου (H-0794/02)(2), η Επιτροπή αναφέρθηκε στις χρηματοδοτικές δυσκολίες που αντιμετωπίζουν οι επτά ιδιωτικές κοινοπραξίες στην κατασκευή νέων μονάδων παραγωγής ηλεκτρικής ενέργειας συνολικής δυναμικότητας 2 000 MW. Στην ίδια απάντηση δε η Επιτροπή τονίζει την ανάγκη έως το 2005 να εξασφαλιστεί πρόσθετη δυναμικότητα της τάξεως των 500 ως 600 MW, προκειμένου να επιλυθεί το πρόβλημα ασφάλειας του εφοδιασμού της Ελλάδας με ηλεκτρική ενέργεια.

1. Η Δημόσια Επιχείρηση Ηλεκτρισμού (ΔΕΗ) της Ελλάδας έχει παρουσιάσει λογιστικό διαχωρισμό των δραστηριοτήτων της·

2. Πού οφείλονται οι χρηματοδοτικές δυσκολίες των ιδιωτικών κοινοπραξιών και, ειδικότερα, εάν ενδέχεται οι δυσκολίες αυτές να σχετίζονται με τις τιμές αγοράς καυσίμων προκειμένου να λειτουργήσουν οι επτά νέες μονάδες παραγωγής ηλεκτρικής ενέργειας·

3. Ενδέχεται η Ελλάδα να αντιμετωπίσει τα προσεχή χρόνια πρόβλημα ασφάλειας εφοδιασμού με ηλεκτρική ενέργεια, δεδομένου ότι προς το παρόν δεν έχει εξασφαλιστεί η δυναμικότητα των 2 000 MW, αλλά ούτε βεβαίως και των πρόσθετων 500 ως 600 MW;

(1) ΕΕ C 277 E της 14.11.2002, σελ. 209.

(2) Γραπτή απάντηση της 17.12.2002.

Απάντηση της κας de Palacio εξ ονόματος της Επιτροπής

(24 Φεβρουαρίου 2003)

1. Το ελληνικό Υπουργείο Ανάπτυξης, με επιστολή της 4ης Δεκεμβρίου 2002, ενημέρωσε την Επιτροπή ότι:

a) Στις 15 Απριλίου 2002, η Δημόσια Επιχείρηση Ηλεκτρισμού (ΔΕΗ) Α.Ε.πέβαλε στην Ελληνική Ρυθμιστική Αρχή (ΕΡΑ) χωριστούς λογαριασμούς για τις διάφορες δραστηριότητές της κατά το 2001.

b) Στις 24 Οκτωβρίου 2002, η Ελληνική Ρυθμιστική Αρχή Ενέργειας κάλεσε τη ΔΕΗ ναποβάλει εκ νέου τους εν λόγω λογαριασμούς με ορισμένες διευκρινίσεις και τροποποιήσεις. Η προθεσμίαποβολής των αναθεωρημένων χωριστών λογαριασμών ορίστηκε για τις 16 Δεκεμβρίου 2002.

Η Επιτροπή ζήτησε επιβεβαίωση τηςποβολής των αναθεωρημένων λογαριασμών, καθώς και τις επ'αυτών παρατηρήσεις της ελληνικής Ρυθμιστικής Αρχής Ενέργειας.

2. Η Επιτροπή δεν είναι σε θέση να εξηγήσει τους λόγους στους οποίους οφείλονται οι χρηματοδοτικές δυσκολίες που αντιμετωπίζουν οι κοινοπραξίες των ανεξάρτητων ιδιωτικών εταιριών δεδομένου ότι οι πληροφορίες αυτές είναι εμπιστευτικές και δεν διατίθενται στην Επιτροπή. Ωστόσο, αληθεύει ότι οι τράπεζες και οι χρηματοπιστωτικοί οργανισμοί διστάζουν να χρηματοδοτήσουν νέα παραγωγική ικανότητα εκτός εάνφίστανται συνθήκες νομικής αλλά και οικονομικής σταθερότητας και προβλεψιμότητας σε σχέση, μεταξύ άλλων, και με τις τιμές των καυσίμων.

3. Σωστά αναφέρεται ότι η Ελλάδα ενδέχεται να αντιμετωπίσει τα προσεχή χρόνια πρόβλημα εφοδιασμού σε ηλεκτρική ενέργεια, εκτός εάν τεθούν σε λειτουργία νέες μονάδες ηλεκτροπαραγωγής.

Στο πλαίσιο αυτό, η Επιτροπή αναζήτησε προσφάτως περαιτέρω στοιχεία σχετικά με την πρόοδο για την έκδοση νέου νόμου, ο οποίος θα τροποποιεί τον ισχύοντα νόμο 2773/1999 και θα διευκολύνει την είσοδο νέων ανεξάρτητων επιχειρήσεων ηλεκτροπαραγωγής στην ελληνική αγορά ενέργειας.